Limozo

La limozoj estas grupo de grandaj, longbekaj, longkruraj kaj certe migrantaj vadbirdoj de la genro Limosa kaj familio de Skolopedoj. Ili formas grandajn arojn ĉe marbordoj kaj estuaroj vintre, tio estas dum la sudhemisfera somero por la amerikaj specioj, ĉar tie ili vintrumas. Tiuj reproduktiĝas en nordaj aŭ eĉ arktaj herbejoj de Norda Ameriko.

 Aspekto 
Ili povas esti diferencigitaj disde la grupo de la kurloj pro siaj rektaj aŭ iomete suprenkurbaj bekoj kaj disde la Galinaga tringo pro siaj pli longaj kruroj. La vintra plumaro estas preskaŭ grizsimpla, sed tri specioj havas ruĝecajn subajn partojn dum reproduktado. La inoj estas iom pli grandaj ol maskloj.

 Specioj 
FAMILIO SKOLOPEDOJ
 Genro Limosa
 Nigravosta limozo, Limosa limosa
 Hudsona limozo, Limosa haemastica
 Lapona limozo, Limosa lapponica
 Marmora limozo, Limosa fedoa

 Aliaj specioj 
Krome, estas 1 aŭ 2 specioj de fosiliaj prahistoriaj limozoj. Limosa vanrossemi estas konita ĉe formiĝo Monterey (malfrua Mioceno, ĉirkaŭ 6 mejlojn de Lompoc, Usono. Limosa gypsorum de malfrua Eoceno (formiĝo Montmartre) de Francio povas esti formortinta ĉu kurlo ĉu ia prabirdo antaŭa al ambaŭ kurloj kaj limozoj (kaj eble alia membro de la grupo de Skolopedoj), aŭ eĉ ralo, lokita en la monotipa genro Montirallus de kelkaj fakuloj (Olson, 1985). Certe, kurloj kaj limozoj estas sufiĉe malnovaj bestoj kaj iamaniere prafamilioj de skolopedoj (Thomas kaj aliaj, 2004), malfaciligante pliajn eblojn.

 Referencoj 
 Olson, Storrs L. (1985): Section X.D.2.b. Scolopacidae. En: Farner, D.S.; King, J.R. & Parkes, Kenneth C. (eld.): Avian Biology 8: 174-175. Academic Press, New York.

 Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. BMC Evol. Biol. 4: 28.  PDF fulltext  Kroma Materialo

Kategorio:Skolopedoj